CELEX: 62015CA0700
Language: et
Date: 2016-12-15 00:00:00
Title: Kohtuasi C-700/15: Euroopa Kohtu (kuues koda) 15. detsembri 2016. aasta otsus (Vrhovno sodišče Republike Slovenije’i eelotsusetaotlus – Sloveenia) – LEK Farmacevtska Družba d.d. versus Sloveenia Vabariik (Eelotsusetaotlus — Kombineeritud nomenklatuur — Kaupade klassifitseerimine — Tariifirubriiki 2106 kuuluv toidulisand — Toimeaine peamise koostisosana — Võimalik klassifitseerimine kombineeritud nomenklatuuri gruppi 30 — Toodete ravimitena esitlemine ja turustamine)

13.2.2017   
            
            
               ET
            
            
               Euroopa Liidu Teataja
            
            
               C 46/9
            
         Euroopa Kohtu (kuues koda) 15. detsembri 2016. aasta otsus (Vrhovno sodišče Republike Slovenije’i eelotsusetaotlus – Sloveenia) – LEK Farmacevtska Družba d.d. versus Sloveenia Vabariik
   (Kohtuasi C-700/15) (1)
   
   ((Eelotsusetaotlus - Kombineeritud nomenklatuur - Kaupade klassifitseerimine - Tariifirubriiki 2106 kuuluv toidulisand - Toimeaine peamise koostisosana - Võimalik klassifitseerimine kombineeritud nomenklatuuri gruppi 30 - Toodete ravimitena esitlemine ja turustamine))
   (2017/C 046/12)
   Kohtumenetluse keel: sloveeni
   
      Eelotsusetaotluse esitanud kohus
   
   Vrhovno sodišče Republike Slovenije
   
      Põhikohtuasja pooled
   
   
      Apellant: LEK Farmacevtska Družba d.d.
   
      Vastustaja: Sloveenia Vabariik
   
      Resolutsioon
   
   
               1.
            
            
               Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, mida on muudetud komisjoni 27. septembri 2011. aasta määrusega (EMÜ) nr 1006/2011, sisalduva kombineeritud nomenklatuuri rubriiki 3004 tuleb tõlgendada nii, et sellesse rubriiki ei tule automaatselt klassifitseerida tooteid, mis on hõlmatud mõistega „ravim“ nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta, mida on muudetud Euroopa Parlamendi ja nõukogu 8. juuni 2011. aasta direktiiviga 2011/62/EÜ, tähenduses.
            
         
               2.
            
            
               Määruse nr 2658/87 I lisas, mida on muudetud määrusega nr 1006/2011, sisalduvat kombineeritud nomenklatuuri tuleb tõlgendada nii, et sellised tooted nagu on kõne all põhikohtuasjas – mis avaldavad üldiselt tervisele kasulikku mõju ja mille peamine koostisosa on toimeaine, mis sisaldub toidulisandites, mis klassifitseeritakse kombineeritud nomenklatuuri rubriiki 2106, kuigi tootja esitleb neid tooteid ravimitena ning neid turustatakse ravimitena – kuuluvad sellesse rubriiki.
            
         
      (1)  ELT C 111, 29.3.2016.